ଭଞ୍ଜନଗର (14/10/2018): ଭଞ୍ଜନଗର ନିକଟସ୍ଥ ଶ୍ରୀ ଶ୍ରୀ ଚନ୍ଦ୍ରକଳ୍ପେଶ୍ବର ମନ୍ଦିର ପ୍ରାଙ୍ଗଣରେ ଡଃ ସୁରେଶ ଚନ୍ଦ୍ର ପଣ୍ଡାଙ୍କ ଆବାହକତ୍ବରେ ଏକ ନୂତନ ସାହିତ୍ୟସଂସଦ କବି ସମ୍ରାଟ ସାହିତ୍ୟ ସଂସଦ ଗଠନ ହୋଇ ଉଦଘାଟିତ ହୋଇଯାଇଛି । ଏଥିରେ ଭଞ୍ଜନଗର ଅଞ୍ଚଳର ବହୁ ଜଣାଶୁଣା ସାହିତ୍ୟିକ ତଥା ବିଦ୍ବାନ ଓ ସଂସ୍କୃତିପ୍ରେମୀ ଯୋଗଦେଇ ମତାମତ ପ୍ରଦାନ କରିଥିଲେ ।
ଭଞ୍ଜମାଟିର ନବପ୍ରତିଭାମାନଙ୍କୁ ଆତ୍ମପ୍ରକାଶ କରାଇବା ଉଦ୍ଦେଶ୍ୟ । ଏ ଅବସରରେ ଅନୁଷ୍ଠାନକୁ ସଦସ୍ୟମାନଙ୍କର ସର୍ବସମ୍ମତ ନିଷ୍ପତ୍ତି ପ୍ରକାରେ ଆନୁଷ୍ଠାନିକ ରୂପ ଦିଆଗଲା ଏଥିରେ ସର୍ବଶ୍ରୀ ଡଃ ସୁରେଶ ଚନ୍ଦ୍ର ପଣ୍ଡା ସଭାପତି, ଚିନ୍ମୟ ବେବାର୍ତ୍ତା ସହ-ସମ୍ପାଦକ, ପ୍ରଭାତ କୁମାର ଆଚାର୍ଯ୍ୟ କୋଷାଧକ୍ଷ, କୁମାର କାର୍ତ୍ତିକେଶ୍ବର ପ୍ରଧାନ ପ୍ରଚାର ପ୍ରସାର ସମ୍ପାଦକ, ତ୍ରିନାଥ ବେହେରା ବାର୍ତ୍ତା ସମ୍ପାଦକ ଭାବେ ମନୋନୀତ ହୋଇଛନ୍ତି । ସଂସଦକୁ ମାର୍ଗଦର୍ଶକ କରିବା ନିମନ୍ତେ ଉପଦେଷ୍ଟା ଭାବେ ପଣ୍ଡିତ ମନୁନନ୍ଦ ପଟି, ସମାଜସେବୀ ବଳରାମ ସ୍ବାଇଁ, ପ୍ରାଧ୍ୟାପିକା ଡଃ ଉଷା ପାଢୀ ସର୍ବସମ୍ମତି କ୍ରମେ ମନୋନୀତ ହୋଇଛନ୍ତି । ଏଥିରେ ଅନ୍ୟମାନଙ୍କ ରବୀନ୍ଦ୍ର ଆଚାର୍ଯ୍ୟ, ଡଃ ଗୁରୁମୁର୍ତ୍ତି ନାୟକ, ରଞ୍ଜୁଳତା ବେହେରା, ପ୍ରଭାତୀ ମଞ୍ଜରି ଦେବୀ, ଡଃ ପ୍ରଭାକର ମହାପାତ୍ର ପ୍ରମୁଖ ଯୋଗ ଦେଇ ଅନୁଷ୍ଠାନର ଦୀର୍ଘାୟୁ କାମନା କରିଥିଲା ବେଳେ ପରିଶେଷରେ ପ୍ରଭାତ ଆଚାର୍ଯ୍ୟ ଧନ୍ୟବାଦ ପ୍ରଦାନ କରିଥିଲେ । ସମାଜସେବୀ କୁଞ୍ଜବିହାରୀ ନାୟକ ଓ ସାହିତ୍ୟିକ ମୋତିଲାଲ ପଟି ଯୋଗ ଦେଇଥିଲେ ।
